Täisveri on nn. loomulik veredoos, mis annetatakse doonori poolt vereloovutusel ja sisaldab kõiki vere koostisosi.
#000000
Täisveri on lähtematerjaliks verekomponentide valmistamisel.
#000001
Ajalooliselt toimus vereülekanne täisverega inimeselt-inimesele spetsiaalse ülekandesüsteemi kaudu.
#000002
Üleminek komponentteraapiale algas 1970- ndatel kui täisverest hakati valmistama erütrotsüütide suspensiooni, värskelt külmutatud plasmat, krüopretsipitaati ja trombotsüütide kontsentraati.
#000003
Komponentteraapia eeliseks loeti pikenenud säilivusaega ning võimalust manustada patsiendile seda, millest tal puudus oli.
#000004
Ägeda massiivse verejooksu korral kaotab patsient kõiki komponente samaaegselt ning esimese sümptomina võib tekkida koagulopaatia. Tavaliselt kasutatakse massiivse vereülekande korral vere asenduseks komponentide suhet 1:1:1 . Sellisel ülekandel saadakse lahja verekomponentide segu hematokritiga 29% ning hüübimisfaktorid on lahjenenud umbes 62% võrreldes täisverega. Massiivse komponentteraapia puhul kantakse patsiendile üle kaasuvalt antikoagulante ja säilituslahust, mida patsient ei vaja ja mis süvendavad koagulopaatiat ning atsidoosi.
#000005
Täisvere dooside hematokrit on 35-38% ja hüübimisfaktoreid umbes 85% võrreldes predonatsiooni tasemega. Täisvere doosides on palju vähem antikoagulante ja säilituslahust.
#000006
Ägeda verejooksu korral oleks kiireks hemostaasi saavutamiseks parim variant doonori täisveri, milles on kõik vajalikud komponendid õiges vahekorras.
#000007
Sõjameditsiini kui ka tsiviilelanikkonna traumapatsientide võrdlusuuringud täisvere ja komponentteraapia kasutamise vahel näitavad, et täisvere ülekandmine võib tõsta ellujäämise tõenäosust 20 korda kui vereülekanne toimub trauma tekkest 30 minuti jooksul.
#000008
Ameerika Ühendriikides on sertifitseeritud täisvere säilivus kuni 35 päeva +4°C juures.
#000009